Lede van mediese skemas is egter in die geheel beskou effens minder tevrede met hul produk as ’n jaar gelede.
Oor Discovery, die grootste oop mediese skema, sê Schreuder dit lyk asof die moedermaatskappy se fokus na van sy ander produkte verskuif het – onder meer die verwagte bekendstelling van Discovery Bank en sy kort- en langtermynversekering. “Dit het sy mededingers in staat gestel om die speelveld gelyker te maak in die suite van mediese produkte deur eenvoudiger, tradisionele mediese versekering te bied wat goedkoper en makliker is om te verstaan.”
Net lede van bogenoemde vyf mediese skemas is gepeil (die skemas betaal vir die diens, maar die peiling word onafhanklik gedoen).
Die bedryfsgemiddeld vir dié onderafdeling van die peiling is 69,4 punte. Dit meet of mense dink hulle kry waarde vir hul geld.